WannaCry
WannaCry, također poznat po imenu WanaCrypt0r 2.0, jest ransomware (ucjenjivački softver, vrsta zlonamjernog softvera). Koristio se u masivnom cyber-napadu u maju 2017. kojim je zaraženo 75.000 računara u 99 zemalja. Napad je pogodio Telefóniku i nekoliko drugih većih kompanija u Španiji, dijelove britanske Nacionalne zdravstvene službe (NHS), FedEx i Deutsche Bahn. Druge mete napada u najmanje 99 zemalja prijavile su da su napadnute otprilike u isto vrijeme. Rusko Ministarstvo unutrašnjih poslova, Ministarstvo vanrednih situacija i telekomunikacijska kompanija MegaFon prijavili su da je zaraženo preko 1000 računara. Smatra se da softver koristi exploit pod nazivom EternalBlue koji je navodno razvila američka Agencija za nacionalnu bezbjednost (NSA) da bi napala računare koji koriste operativni sistem Microsoft Windows. Iako je 14. marta 2017. objavljena sigurnosna zakrpa kojom je uklonjen propust koji omogućava rad ovog softvera, spor proces i/ili odgađanje instaliranja sigurnosnih ažuriranja ostavilo je neke korisnike i organizacije ranjivim.